Glastonberio festivalis

Glastonberio festivalis (, arba trumpai Glastonbury, Glasto) – vienas populiariausių muzikos festivalių Europoje, rengiamas Pietvakarių Anglijoje, Somerseto grafystėje, Piltono kaimo vietovėje, apie 10 km nuo Glastonberio miestelio kiekvienais metais birželio 22–26 d. Tai didžiausias muzikos festivalis Didžiojoje Britanijoje, priviliojantis daugybę populiariausių pasaulio atlikėjų, per 100 tūkstančių žiūrovų. Renginio bilietai išperkami dar nepaskelbus, kas gros – tokia nuo 1972 m. ūkininko Michael Eavis valdose vykstančio festivalio tradicija.Ryškiausios pasaulio žvaigždės šėlo „Glastonbury“ festivalyje 
Dabartinio Glastonberio festivalio pirmtakas, bliuzo festivalis, surengtas 1970 m. ir jame dalyvavo tik 1500 žiūrovų.glastonburyfestivals.co.uk

Per 5 festivalio dienas surengiama beveik tūkstantis meninių pasirodymų, apie 100 skirtingų scenų. 23 kv. km plote aplink Worthy fermą pristatomi šiuolaikiniai scenos menai, galima išvysti teatrą, cirką, kabareto šokėjus, prekybininkus, įvairius amatus, komedijos trupes ir daug daugiau. Glastonbury festivalyje per kultūros ir muzikos festivalį pasisakoma už gamtos saugojimą bei pasaulio skurstančių gelbėjimą. Rengiant masinę šventę bendradarbiaujama su pasaulinėmis organizacijomis, tokiomis kaip Greenpeace, Oxfam ar Wateraid.

2015 m. festivalyje pagrindinės renginio žvaigždės, kurioms buvo skirtas geriausias pasirodymo laikas pagrindinėje scenoje, buvo roko veteranai „The Who“, reperis Kanye West ir britų muzikos projektas „Florence & The Machine“ su dainininke Florence Welch priešakyje. Anksčiau festivalio scenoje grojo tokie artistai kaip Lily Allen, John Mayer, Coldplay, Paul McCartney, R.E.M., Rod Stewart, David Bowie, The Rolling Stones ir kt.

 Baltijos šalių atlikėjai 

Iš Baltijos šalių Glastonbury kol kas koncertavo tik latvių „Brainstorm“ – jie šio festivalio antroje pagal dydį scenoje grojo 2013 m.http://www.latvia.travel/en/news/latvias-brainstorm-perform-glastonbury-festival-summer 

 Šaltiniai 

 Nuorodos 

 Oficiali svetainė
 Glastonbury festivalis Anglijoje – šių dienų Vudstokas

Kategorija:Muzikos festivaliai
Kategorija:Jungtinės Karalystės kultūra